钦定古今图书集成/方舆汇编/职方典/第1261卷 > 《善卷祠记》李焘
## 钦定古今图书集成/方舆汇编/职方典/第1261卷 > 《善卷祠记》李焘

皇宋开禧改元，岁在旃蒙赤奋，若重阳日。提刑兼府
事，建高蹈先生祠于常武之德山，而为记曰：“日出而
作，日入而息，逍遥于天地之间而心意自得，吾何以
天下为也。”此非庄周所载善卷对舜之言乎？武陵有
善卷坛，辰溪有善卷冢，此非李吉甫《元和郡志》载善
卷游戏之所乎？在隋则刺史樊子盖慕卷之德，改此
山为善德山，名坛宇曰善德观。在我朝大中祥符，则
以诏加先生之封祀之。政和则赐号遁世高蹈先生。

拖轻练一条深。尧时高士烟霞洞，依旧丹炉锁桂林。”
刘禹锡诗曰：“先生见尧心，相与去九有。斯民既已治，
我得安林薮。道为自然福，名是无疆寿。瑶坛在此山，
识者常回首。”故践先生之遗迹，颂先生之高风。贪者
廉，懦者激，盖自勋华以迄于今日矣。故先王之迹，未
尝不昭扬，而先生之祠宇，乃有时乎废兴，岂有数以
存乎其间耶？虽然，非数也，盖先王之道不可一日泯
也。兴者其常也。唯先王之道不可一日泯。人得之以
致君，则可使是君为尧舜之君；人得之以泽民，则可
使是民为尧舜之民。尧虽不能以授先生，而尧之道
即先生之道也；舜虽不能以逊先生，而舜之道即先
生之道也。尧舜之道岂有他哉？孟轲氏尝曰：“大舜有
大焉，善与人同，舍己从人，乐取于人以为善。”又曰：“孟
子道性善，言必称尧舜，善与尧舜，非二物也。”善乎董
仲舒之言曰：“尧舜德彰而身尊，善卷德积而名显。善
在是，则尧舜之道在是；尧舜之道在是，则善亦在是。”
人知善卷之善乃卷所得之道，而非卷所独得之道，
则可与登先生之堂，正先生之道矣。故予又为之语
曰：“德山苍苍，德流汤汤。先生之名，善积德彰。”